पाएं अपने शहर की ताज़ा ख़बरें और फ्री ई-पेपरडाउनलोड करें
हाट बाजार के सामने स्थित सीता वाटिका कॉलोनी निवासी पति-पत्नि की शनिवार सुबह अचानक तबीयत बिगड़ने के बाद पत्नि की अस्पताल में मौत हो गई। वही पति को भर्ती कर उपचार किया जा रहा हैं। मामले की जानकारी मिलते ही विवाहिता के सोनवा निवासी पिता सहित अन्य परिजनों ने अस्पताल में बेटी को मृत पाकर हंगामा कर किया। मामले की गंभीरता को देखते हुए एसडीएम नित्या के भी अस्पताल पहुंचकर विवाहिता के परिजनों और भर्ती पति के बयान लिए। पत्नि कविता (24) ने एक दिन पहले ही अपने पति विक्रम गुर्जर की लंबी उम्र के लिए व्रत रखा था।
इधर मृतका के पिता ने पति सहित ससुराल पक्ष पर बेटी की दहेज के लिए हत्या करने का आरोप लगाया हैं। कोतवाली थानाधिकारी लक्ष्मण सिंह बताया कि शनिवार सुबह 10 बजे बाद अस्पताल से सूचना मिली कि किसी पति-पत्नि को विशाख्त पदार्थ खाने के बाद भर्ती करवाया गया। अस्पताल पहुंचने पर सीता वाटिका निवासी कविता (24) की मौत हो चुकी थी। वही पति का उपचार किया जा रहा हैं। इस मामलें में पति सहित विवाहिता के पीहर पक्ष के बयान लिए गए। वही बीच एसडीएम नित्या के ने अस्पताल पहुंचकर भर्ती विक्रम और महिला के पीहर पक्ष के लोगों के बयान लिए। थानाधिकारी ने बताया कि मृतका का मेडिकल बोर्ड से पोस्टमार्टम करवाने के बाद शव परिजनों को सुपुर्द कर दिया गया। वही पीहर पक्ष की ओर से दी गई रिपोर्ट के आधार पर मामला दर्ज कर अनुंसधान किया जा रहा हैं। उन्होने बताया कि मामले की जांच डीएसपी बाबूलाल विश्नोई करेंगे।
दहेज हत्या का केस दर्ज कोतवाल ने बताया कि कविता के पिता सोनवा निवासी प्रहलाद गुर्जर ने पति समेत विक्रम गुर्जर, सास-ससुर सहित ससुराल पक्ष पर बेटी की दहेज के लिए हत्या करने का मामला दर्ज कराया हैं। जिसमें उन्होने कार और पांच लाख रुपए मांगने का आरोप लगाया हैं।
6 साल पहले हुई थी शादी मृतका के दादा शिवजीराम गुर्जर ने बताया कि उनकी बेटी की छह साल पहले विक्रम से शादी की थी। जिसमें उन्होंने अपनी हैसियत अनुसार बेटी को दिया। लेकिन दहेज के लालच में आए-दिन वह बेटी से मारपीट करता था। उन्होने आरोप लगाया कि विक्रम 5 लाख रुपए और कार की मांग कर रहा था और मांग पूरी नहीं होने पर उसने कविता को जहर देकर मार दिया और खुद भी हालत खराब होने का नाटक कर रहा हैं। थानाधिकारी ने बताया कि दोनों के कोई संताननहीं थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn